
	1.
	Noteikumu konsolidētā versija
6.1 Komersants 14 dienu laikā paziņo Veselības inspekcijai par  tabakas aizstājējproduktu, elektronisko cigarešu vai elektronisko cigarešu uzpildes flakonu tirdzniecības pārtraukšanu iepriekš paziņotajā tirdzniecības vietā.
	Iebildums
Tieslietu ministrijā ir izskatīts Veselības ministrijas sagatavotais Ministru kabineta noteikumu projekts “Grozījumi Ministru kabineta 2016. gada 6. septembra noteikumos Nr.593 “Kārtība, kādā komersants paziņo par elektronisko cigarešu un elektronisko cigarešu uzpildes flakonu tirdzniecības uzsākšanu”” (turpmāk – projekts) un par to izsakām šādus iebildumus.
Projekta 1.6. apakšpunktā paredzēto Ministru kabineta 2016. gada 6. septembra noteikumu Nr.593 “Kārtība, kādā komersants paziņo par elektronisko cigarešu un elektronisko cigarešu uzpildes flakonu tirdzniecības uzsākšanu” (turpmāk – noteikumi) 6.1 punktu nepieciešams izvērtēt un piedāvājam to svītrot. Vēršam uzmanību, ka Tabakas izstrādājumu, tabakas aizstājējproduktu, augu smēķēšanas produktu, elektronisko smēķēšanas ierīču un to šķidrumu aprites likuma (turpmāk – likums) 8. panta devītā daļa nepārprotami paredz tiesisko regulējumu un pilnvarojumu Ministru kabinetam izdot noteikumu par informācijas sniegšanu “pirms elektronisko cigarešu un elektronisko cigarešu uzpildes flakonu tirdzniecības uzsākšanas”, nevis par tirdzniecības pārtraukšanu. Tāpat arī likuma 5.1 panta otrā daļa paredzēs tiesisko regulējumu par informācijas sniegšanu “pirms tabakas aizstājējproduktu tirdzniecības uzsākšanas”, tikai pilnvarojums Ministru kabinetam šajā normā ir izteikts ar augstāku vispārinājuma pakāpi. Ņemot vērā, ka piedāvātā norma paredz likumam neatbilstošus papildu pienākumus privātpersonai, piedāvājam šādu regulējumu projektā neiekļaut.
 
Piedāvātā redakcija
-
	Uldis Rudziks (TM)

	2.
	Noteikumu konsolidētā versija
8. Komersanti, kuri tabakas aizstājējproduktu tirdzniecību uzsākuši līdz 2024. gada 1. jūnijam, iesniegumu Veselības inspekcijā iesniedz līdz 2024. gada 1. septembrim.
	Iebildums
Projekta 1.7. apakšpunktā paredzēto noteikumu 8. punktu nepieciešams svītrot, jo likuma pārejas noteikumu 20. punkts paredz, ka komersanti, kas nodarbojas ar tabakas aizstājējproduktu tirdzniecību, līdz 2024. gada 1. septembrim paziņo par to Veselības inspekcijai. Tādējādi termiņš paziņošanas pienākumam ir noteikts ar likumu, tā ir tieši piemērojama norma un Ministru kabinets ar noteikumiem nav tiesīgs to grozīt. Vienlaicīgi norādām, ka likuma pārejas noteikumu 19. punkts, kas paredz likuma 5.1 panta par tabakas aizstājējproduktu tirdzniecību spēkā stāšanos 2024. gada 1. augustā, kopsakarā ar likuma pārejas noteikumu 20. punktā noteikto faktiski paredz, ka komersantiem, kas nodarbojas ar tabakas aizstājējproduktu tirdzniecību, paziņošanas pienākums būs no 2024.gada 1. augusta līdz 1. septembrim. Minētos termiņus Ministru kabinets ar noteikumiem nav tiesīgs grozīt. Nobeigumā vēlamies norādīt, ka tiesiskā regulējuma trūkums (spēkā neesamība) netraucē un neaizliedz veikt, piemēram, informatīvas kampaņas (komersantu apziņošanu) par nākotnē paredzēto tiesisko regulējumu un sagatavoties tā piemērošanai.
 
Piedāvātā redakcija
-
	Uldis Rudziks (TM)



